રાવિન – વાર્તાનો નાયક થોડાક દિવસો પછી આ જ વાતના સંદર્ભમાં યોગ્ય જીવનસાથી માટેની તલાશ કરવાનો એક અખતરો કરી જોવાનો વિચાર કરે છે અને એક આવી જ વેબસાઈટ પર પોતાનો પરિચય મૂકે છે. સમય પસાર થતો રહે છે અને વેબસાઈટ પર – છોકરીઓ તરફથી મળતા પ્રતિભાવની આશા નિરાશાની વચ્ચે તેને એક દિવસ ખુશીનો સંદેશ મળે છે – અને તેમની વચ્ચે વાતો શરૂ થાય છે. પરિચય વધતો રહે છે – પરિચય પ્રેમમાં પરિણમે છે. સમય પસાર થતો રહે છે અને મોબાઈલ તથા ઈન્ટરનેટના પ્રતાપે મળ્યા વગર પણ ખુશી અને રાવિન એકમેકની ખૂબ નજીક આવે છે – એકબીજાને સમજવાનો પ્રયત્ન કરે છે, મહદંશે તેમની પસંદ મળતી આવે છે.